cyanic-selkie/wikianc huggingface dataset:
Άγιος Λέοντας Ζακύνθου
Γενικά στοιχεία
Μετά τη βενετική επέμβαση-διευθέτηση, εδημιουργήθηκαν στο χωριό δύο γειτονιές, τα Λιβερέικα και Μπαστέικα, διαρκώς αλληλοϋποβλεπόμενες δε.Η εγκατάσταση των από Μπάστα είχε βέβαια σαν συνέπεια τη σμίκρυνση του κλήρου των πρώτων εποίκων. Γεγονός που προκάλεσε αντιδικίες μεταξύ παλιών και νέων οικιστών και τη δημιουργία δύο στρατοπέδων, των Λιβέρη και των Μπάστα. Και η αγάρα (έχθρα) εσυνεχίστηκε, μέχρι τα μέσα του εικοστού αιώνα, οπότε έκλεισε και τυπικά με τη συγχώνευση των δυο δημοτικών σχολείων, αφού υπήρχε από ένα σε κάθε γειτονιά και λειτουργούσαν με ελάχιστους μαθητές.Οι παλαιοί οικισμοί Άγιος Πέτρος και Φτερίνι (όπου υπάρχει ακόμα), λένε ότι αποτελούν πρόγονο του Αγίου Λέοντα.
Όταν οι έριδες μεταξύ των δύο ομάδων πήραν οξύτατη μορφή (πολεμική), οι βενετοί επενέβησαν για την αραίωση του πληθυσμού και έστειλαν από τους Λιβέρη προς τη νοτιοδυτική πλευρά του νησιού (Αγαλά και Κερί) και από τους Μπάστα προς την αντίθετη κατεύθυνση, τη βοριοανατολική (Πλάνο, Τσιλιβί). Οι Μπάστα μετακινούνται προοδευτικά σε Μπόχαλη-Ακρωτήρι και φτάνουν μέχρι το Κρυονέρι (στις παρυφές της πόλης), όπου χτίζουν και την εκκλησία του Αγίου Πέτρου, προστάτη αγίου της οικογένειας. Οι Μπάστα του Αη-Ληού, αφού δεν μπορούσαν να χρησιμοποιούν την εκκλησία του Αγίου Λέοντος (ιδιοκτησία των Λιβέρη), αναγκάστηκαν να κτίσουν άλλη, τον «Άγιο Πέτρο εις το χόρτον», οπότε και πήραν το παρεπώνυμο «Αγιοπετρίτες».
Περιμετρικά του χωριού υπήρχε ένα αρκετά μεγάλο σε έκταση πευκοδάσος, που μετά από μία μεγάλη πυρκαγιά που εκδηλώθηκε στις 26 Αυγούστου του 2011 κάηκε ολοσχερώς. Η φωτιά έφτασε πολύ κοντά σε κατοικημένη περιοχή, χωρίς να προκαλέσει άλλες καταστροφές. Το δασικό τοπίο έχει αναγεννηθεί λόγω της μεγάλης υγρασίας του εδάφους.
Στο χωριό υπάρχει δημοτικό σχολείο, νηπιαγωγείο, δύο φούρνοι, άλλη μια εκκλησία, η Αγία Παρασκευή, και ένα γήπεδο ποδοσφαίρου με πλαστικό τάπητα, στο οποίο αγωνίζεται η τοπική ομάδα. Οι παραλίες Ρόξα και Λημνιώνας βρίσκονται σε κοντινή απόσταση από τον οικισμό (απέχει περίπου στα 4 χιλιόμετρα). Στα δυτικά του χωριού, υπάρχει οδική πρόσβαση προς το χωριό Έξω Χώρα, ενώ στα ανατολικά συνδέεται οδικά με το χωριό Κοιλιωμένος. Επίσης ο ίδιος δρόμος, οδηγεί και προς την πόλη της Ζακύνθου, που απέχει 23 χιλιόμετρα.
Περιοχές του οικισμού
Κοντινές κατοικημένες ή μη τοποθεσίες κοντά στον οικισμό είναι οι περιοχές: Σταλοί, Θεμμελιώματα, Βίγλα, Κοκκινοπίλια, Ψυρρή, Αλωνάκι, Μαραβέλι, Αγριλάκι, Κουρμπούχι, Μακρία Ράχη, Παραυλές, Κοτρονάκια, Δρομάκια, Κουμαρό, Λάκκος, Διακούλι, Φτερίνι, Σπαρτιά, Γερουλιού, Πευκούλια, Ρυάκια, Χόρτο, Παλιόμαντρο, Παλιόμαντρες και Σταθούλι.
Πληθυσμός
(σε παρένθεση ο πληθυσμός της τοπικής κοινότητας)
Κόντρα μεταξύ οικογενειών
Αναφέρεται η μεγάλη κόντρα μεταξύ κυρίως δύο σημαντικών τοπικά οικογενειών. Από τη μία πλευρά ήταν οι Μπασταίοι, που είχαν συμμαχήσει με τους Ζώντους και τους Σοφούς και έμεναν κυρίως στα δυτικά του χωριού, και οι Λιβεραίοι, που είχαν συμμαχήσει με τους Μαργαραίους και τους Κλαδαίους, που έμεναν κυρίως στα ανατολικά του χωριού. Αυτή η κόντρα είχε χωρίσει στο παρελθόν στα δύο τους κατοίκους του χωριού. Είχαν μάλιστα σημειωθεί και δολοφονίες μεταξύ των δύο πλευρών. Σήμερα αυτή η κόντρα έχει ξεχαστεί.Οι Βενετοί για να σταματήσουν τη διαμάχη είχαν μεταφέρει τους Λιβεραίους στο χωριό Κερί.Με τα χρόνια όμως όταν ηρέμησαν τα πράγματα ορισμένοι επέστρεψαν στο χωριό.
Η εκκλησία του Αγίου Λέοντα
Για την εκκλησία του Άγιου Λέοντα υπάρχει ένας μύθος. Σύμφωνα με αυτόν, όταν η εκκλησία άρχιζε να κτίζεται σε άλλη θέση τον 14ο αιώνα, παραδόξως η εικόνα του Άγιου μετακινούταν το βράδυ προς στον λόφο, οπού είναι σήμερα η εκκλησία, με θαυματουργό τρόπο. Τελικά οι κάτοικοι πείστηκαν, να κτίσουν την εκκλησία στη σημερινή της θέση.
Πηγές
Κατηγορία:Χωριά της Ζακύνθου Κατηγορία:Δήμος Ζακύνθου
Αρχιεπίσκοπος Ελσίνκι Λέων
Ο Αρχιεπίσκοπος Λέων (κατά κόσμον Λέων Μακόνεν, φινλανδικά: Leo Makkonen) είναι ο επικεφαλής της Φινλανδικής Ορθόδοξης Εκκλησίας, με τίτλο Αρχιεπίσκοπος Ελσίνκι και πάσης Φινλανδίας.
Βιογραφικά στοιχεία
Γεννήθηκε στο Πιελαβέσι της ανατολικής Φινλανδίας στις 4 Ιουνίου 1948.
Το 1972, ολοκλήρωσε τις θεολογικές σπουδές του, στην Ορθόδοξη Σχολή του Κουόπιο.
Χειροτονήθηκε διάκονος, στις 20 Ιουλίου 1973, και δυο μέρες αργότερα πρεσβύτερος. Χειροτονήθηκε επίσκοπος Γιόενσουου (Joensuu) στις 25 Φεβρουαρίου 1979. Υπηρέτησε ως μητροπολίτης Όουλου το διάστημα 1980-1996 και ως μητροπολίτης Ελσίνκι από το 1996 μέχρι το 2001.
Το 2001, μετά την παραίτηση του αρχιεπισκόπου Ιωάννη, εξελέγη νέος αρχιεπίσκοπος Καρελίας και πάσης Φινλανδίας. Την Δευτέρα 1 Ιανουαρίου 2018 ο μητροπολίτης Ελσινικίου Αμβρόσιος παραιτήθηκε από τα καθήκοντά του, μετά από 29 χρόνια διακονίας και ακολούθως με απόφασή του ο αρχιεπισκόπου Λέοντος, ο προκαθήμενος της Φινλανδικής Εκκλησίας φέρει τον τίτλο του Αρχιεπισκόπου Ελσίνσκι και πάσης Φινλανδίας.
Εξωτερικοί Σύνδεσμοι
Η επίσημη σελίδα της Φινλανδικής Ορθόδοξης Εκκλησίας
Κατηγορία:Φινλανδοί κληρικοί Κατηγορία:Αρχιεπίσκοποι
Μεροληψία FUTON
Ο όρος FUTON bias (μεροληψία FUTON) αναφέρεται στην τάση των ερευνητών να παραθέτουν ακαδημαϊκά περιοδικά με ανοικτή πρόσβαση, δηλαδή περιοδικά που διαθέτουν το πλήρες κείμενό τους στο διαδίκτυο χωρίς χρέωση, έναντι δημοσιεύσεων που απαιτούν πληρωμή. (Το FUTON είναι αρκτικόλεξο που προέρχεται από την αγγλική φράση full text on the Net) Οι ερευνητές σε κάποια πεδία μπορούν ευκολότερα να ανακαλύψουν και να έχουν πρόσβαση σε άρθρα των οποίων το πλήρες κείμενο είναι διαθέσιμο online, γεγονός που αυξάνει την πιθανότητα να διαβάσουν και να παραθέσουν αυτά τα άρθρα. Το ζήτημα τέθηκε πρώτη φορά και έχει κυρίως μελετηθεί στον τομέα της ιατρικής έρευνας. Στα πλαίσια της τεκμηριωμένης ιατρικής (evidence-based medicine, ΕΒΜ), τα άρθρα σε ακριβά περιοδικά που δεν παρέχουν ανοικτή πρόσβαση μπορεί να πέσουν σε αφάνεια, δίνοντας μεγαλύτερο βάρος στις δημοσιεύσεις FUTON. Η μεροληψία FUTON μπορεί να αυξήσει τον παράγοντα επίδρασης (impact factor) των περιοδικών με ανοικτή πρόσβαση σε σχέση με των αντίστοιχων που δεν έχουν.
Σύμφωνα με μία μελέτη, οι συγγραφείς στα ιατρικά πεδία «συγκεντρώνονται στην έρευνα που δημοσιεύεται σε περιοδικά με διαθέσιμο το πλήρες κείμενο στο διαδίκτυο και αγνοούν τις σχετικές μελέτες που δεν έχουν διαθέσιμο το πλήρες κείμενο, εισάγοντας έτσι ένα στοιχείο μεροληψίας στα αποτελέσματα της έρευνάς τους». Από την άλλη, σε μία άλλη μελέτη υπάρχει το συμπέρασμα ότι «το εμφανιζόμενο πλεονέκτημα των πηγών ανοιχτής πρόσβασης είναι πλεονέκτημα ποιότητας και όχι μεροληψία», και ότι οι συγγραφείς «επιλέγουν να χρησιμοποιούν και να παραθέτουν τα πιο παραθέσιμα άρθρα μόλις η αρχειοθέτησή τους τα καταστήσει προσβάσιμα», και ότι η ανοιχτή πρόσβαση «από μόνη της δεν πρόκειται να καταστήσει ένα μη χρησιμοποιήσιμο (και άρα μη παραθέσιμο) άρθρο πιο χρησιμοποιήσιμο και παραθέσιμο.
Ο όρος No Abstract Available bias (μεροληψία μη διαθέσιμης σύνοψης) αναφέρεται στην τάση των ερευνητών να παραθέτουν άρθρα για τα οποία διατίθεται η σύνοψή τους online έναντι εκείνων για τα οποία δεν διατίθεται. Και αυτό επηρεάζει κατά παρόμοιο τρόπο των αριθμό των παραθέσεων όπως και η μεροληψία FUTON.
Σημειώσεις
<references responsive="0" group = lower-greek/>
Επιπλέον ανάγνωση
Κατηγορία:Ακαδημαϊκή ορολογία Κατηγορία:Έρευνα Κατηγορία:Μεροληψία
Ρεφρόντολο
Το Ρεφρόντολο (ιταλικά: Refrontolo, βενετικά: Refróntol ) είναι ιταλικός δήμος στην Επαρχία του Τρεβίζο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Τρεβίζο
Μεχμέτ Ουζούν
Ο Μεχμέτ Ουζούν (Mehmed Uzun, Σιβερέκ, Ούρφα, Τουρκία 1953 – Ντιγιάρμπακιρ, Τουρκία 11 Οκτωβρίου 2007) ήταν σύγχρονος Κούρδος συγγραφέας και μυθιστοριογράφος.
Παρά το γεγονός πως η Κουρδική γλώσσα είχε τεθεί εκτός νόμου στην Τουρκία από το 1920 μέχρι το 1990, ξεκίνησε να γράφει στη μητρική του γλώσσα. Ως συγγραφέας, ο Ουζούν έχει συμβάλει κατά πολύ στη διαμόρφωση μιας σύγχρονης Κουρδικής λογοτεχνικής γλώσσας και της αναβίωσης Κουρδικών παραδόσεων αφήγησης ιστοριών. Έζησε ως πολιτικός εξόριστος στη Σουηδία από το 1977 μέχρι το 2005. Κατά τη διαμονή του στη Σκανδιναβία επέδειξε πλούσιο συγγραφικό έργο, υπογράφοντας δώδεκα μυθιστορήματα και δοκίμια στην Κουρδική γλώσσα, που τον κατέστησαν ιδρυτικό μέλος της σύγχρονης Κουρδικής λογοτεχνίας στη διάλεκτο Κουμάντζι. Τον Ιούνιο του 2005 επέστρεψε στηνν Κωνσταντινούπολη. Είναι μέλος της παγκόσμιας ομοσπονδίας συγγραφέων PEN και της Σουηδικής ομοσπονδίας συγγραφέων.
Στις 29 Μαΐου 2006, έγινε γνωστό πως ο Ουζούν είχε διαγνωστεί με καρκίνο. Μετά από υποβολή σε θεραπεία στο Πανεπιστημιακό Νοσοκομείο Καρολίνσκα στη Στοκχόλμη, επέστρεψε στην Τουρκία, όπου και πέθανε σε ηλικία 54 ετών.
Έργα
Ο Ουζούν έχει δημοσιεύσει επτά μυθιστορήματα στα Κουρδικά. Η πρώτη του απόπειρα να δημοσιεύσει ένα σύγχρονο Κουρδικό μυθιστόρημα ήταν το 1985 με το Tu (Εσύ). Μετά από αυτό εξέδωσε μια ανθολογία Κουρδικής λογοτεχνίας, την πρώτη στο είδος της. Η επιτυχία στους κύκλους των κριτικών ήρθε με το μυθιστόρημά του "Στη Σκιά μιας Χαμένης Αγάπης" (Siya Evînê). Η ιστορία περιστρέφεται γύρω από τον αποτυχημένο αγώνα ενός Κούρδου διανοούμενου της δεκαετίας του 1920 να επιδιώξει τον έρωτα μιας γυναίκας και το καθήκον του να πολεμήσει τη νεοϊδρυθείσα Τουρκική δημοκρατία.
Τα μυθιστορήματά του άρχισαν να μεταφράζονται σε Ευρωπαϊκές γλώσσες τη δεκαετία του 1990. Δύο βιβλία του έχουν σημοσιευτεί στα Σουηδικά, καθώς και, σε συνεργασία με τη Madeleine Grive, μια διεθνής ανθολογία με τίτλο Världen i Sverige (Ο Κόσμος στη Σουηδία), πρωτοποριακή ανθολογία κειμένων από συγγραφείς που δεν έχουν γεννηθεί στη Σουηδία αλλά κατοικούν και γράφουν εκεί. Δημοσίευε επίσης στην εφημερίδα του Κουρδικού Ινστιτούτου του Παρισιού, την Kurmancî. Το 2001 κέρδισε το Βραβείο Torgny Segerstedt για τη δουλειά του σε μια αφηγηματική παράδοση.
Η Προσπάθεια Προστασίας της Μητρικής Γλώσσας
Ο Μεχμέτ Ουζούν κατηγορήθηκε αρκετές φορές στην Τουρκία για τις δραστηρίοτητές του στο πεδίο της Κουρδικής λογοτεχνίας. Συνελήφθη στις 21 Μαρτίου 1976 ως διευθύνων εκδότης ενός Κουρδο-Τουρκικού περιοδικού, κατηγορήθηκε για "διαχωριτισμό" και φυλακίστηκε στην κεντρική φυλακή της Άγκυρας. Κατά τη διάρκεια της δίκης του το καλοκαίρι του 1976, προσπάθησε να αποδείξει την ύπαρξη των Κούρδων και της Κουρδικής γλώσσας. Το επιχείρημα του εισαγγελέα ήταν πως οι Κούρδοι και η γλώσσα τους δεν είχαν καμία μορφή ύπαρξης. Όποιος ισχυριζόταν το αντίθετο θεωρείτο μέλος χωριστικού κινήματος και άξιζε να τιμωρηθεί. Καταδικάστηκε σε οκτάμηνη φυλάκιση. Μετά την απελευθέρωση, βρισκόταν ακόμα υπό απειλή μήνυσης για τις ευθύνες του ως εκδότης του προαναφερθέντος περιοδικού, και επομένως επέλεξε την εξορία και έφυγε για τη Σουηδία το 1977. Οι κανονισμοί που κυριαρχούσαν στην Τουρκία την περίοδο εκείνη κατέστησαν την επιστροφή του στην πατρίδα του αδύνατη.
Εξωτερικοί σύνδεσμοι
Κατηγορία:Τούρκοι συγγραφείς Κατηγορία:Κούρδοι συγγραφείς Κατηγορία:Κούρδοι λογοτέχνες Κατηγορία:Κούρδοι μυθιστοριογράφοι Κατηγορία:Κούρδοι δοκιμιογράφοι
Σάκε
Το σάκε είναι οινοπνευματώδες ποτό που παράγεται και καταναλώνεται στην Ιαπωνία και προέρχεται από ζυμωμένο ρύζι. Η λέξη σάκε στα ιαπωνικά μπορεί να αναφέρεται σε κάθε είδους οινοπνευματώδες ποτό, ενώ στα αγγλικά αναφέρεται συγκεκριμένα στο ποτό Νιχονσου (日本酒). Έχει χρώμα χλωμό χρυσό και είναι ελαφρώς γλυκό, με γεύση που μοιάζει με κεράσι. Η περιεκτικότητά του σε αλκοόλ είναι 18 με 20 %.
Η πρώτη εμφάνιση του σάκε χρονολογείται περίπου στο 300 μ.Χ., αν και η διαδικασία απόσταξης αλκοόλ από ρύζι ήταν γνωστή στην Κίνα για αρκετά χρόνια. Θεωρούνταν ως το ποτό των ευγενών, των αυτοκρατόρων και των σαμουράι. Επίσης έχει κεντρική θέση στις τελετουργίες Σίντο, τη θρησκεία της Ιαπωνίας. Σήμερα καταναλώνεται από όλες τις κοινωνικές τάξεις και έχει χάσει τον επίσημο χαρακτήρα του.
Παρασκευή
Ο τρόπος παρασκευής μοιάζει με αυτό της μπύρας, αλλά με τη διαφορά ότι η μετατροπή από το άμυλο σε αλκοόλ γίνεται σε ένα στάδιο και όχι σε δύο. Η διαδικασία αυτή ονομάζεται παράλληλη ζύμωση. Το ρύζι που χρησιμοποιείται στο σάκε είναι μακρύσπορο και πιο μαλακό και με λιγότερες πρωτεΐνες από αυτό που προορίζεται για κατανάλωση. Το ρύζι αποφλοιώνεται και μετά πλένεται. Μετά το πλύσιμο, το ρύζι μπαίνει στον ατμό και εκεί προστίθεται ο μύκητας Aspergillus oryzae, γνωστός ως «Κότζι», που μετατρέπει το άμυλο του ρυζιού σε σάκχαρα, οι ζύμες και άφθονο νερό. Η διαδικασία διαρκεί 18 - 32 μέρες και παράγονται 13 - 20 βαθμοί αλκοόλης. Στη συνέχεια το σάκε παστεριώνεται, φιλτράρεται, και εμφιαλώνεται.
Πηγές
Κατηγορία:Ποτά προϊόντα ζύμωσης Κατηγορία:Ιαπωνική κουζίνα Κατηγορία:Τρόφιμα με βάση το ρύζι
Κηφίσιος
thumb|Η Αρχαία Αγορά της Αθήνας.|250px Ο Κηφίσιος ήταν αρχαίος Έλληνας Αθηναίος δημαγωγός που έζησε περί τα τέλη του 5ου με αρχές του 4ου αιώνα π.Χ.
Αφού προηγουμένως είχε δωροδοκηθεί από τον Καλλία, το 399 π.Χ., μήνυσε τον ρήτορα Ανδοκίδη ότι συμμετείχε στα Ελευσίνια Μυστήρια κατά το χρόνο που τελούσε σε τιμωρία από της εποχής της δίκης των Ερμοκοπιδών. Επειδή όμως η κατηγορία του αυτή δεν συγκέντρωσε τον απαιτούμενο αριθμό ψήφων των δικαστών καταδικάστηκε ο ίδιος ο Κηφίσιος σύμφωνα με την ισχύουσα τότε νομοθεσία σε ατιμία.
Πηγές
Κατηγορία:Αρχαίοι Αθηναίοι
Άγιος Ιωάννης (Παρθένοι Νήσοι)
Αγιος Ιωαννης
Λεκάνη (ανατομία)
thumb|180px|Γυναικεία λεκάνη thumb|180px|Αντρική λεκάνη Η λεκάνη, ή η πύελος, αποτελεί μέρος της ανθρώπινης ανατομίας. Είναι μια μεγάλη οστεώδης δομή στο τέλος της σπονδυλικής στήλης και ενώνει τα κάτω άκρα με τον υπόλοιπο σκελετό.
Ντάρκο Σουσκάσεβιτς
Ο Ντάρκο Σουσκάσεβιτς (Darko Šuškavčević, γεννημένος στις 28 Απριλίου 1974) είναι αμυντικός ποδοσφαιριστής από το Μαυροβούνιο. Έχει αγωνιστεί σε διάφορες ομάδες στο Μαυροβούνιο, στη Σερβία, στην Ελλάδα και στην Τσεχία, όπου αγωνίζεται σήμερα στην ομάδα της Σίγκμα Όλομουτς. Στην Ελλάδα έπαιξε δυο χρόνια, από το Δεκέμβριο του 2002 ως το Δεκέμβριο 2004, στην Α΄ Εθνική με τoν Πανιώνιο. Έχει ύψος 1,89 και αγωνίζεται τόσο ως κεντρικός αμυντικός όσο και ως αμυντικός μέσος.
Εξωτερικές πηγές
Κατηγορία:Μαυροβούνιοι ποδοσφαιριστές Κατηγορία:Ποδοσφαιριστές Πανιωνίου Κατηγορία:Αμυντικοί ποδοσφαιριστές Κατηγορία:Ποδοσφαιριστές ΦΚ Μπούντουτσνοστ Ποντγκόριτσα Κατηγορία:Ποδοσφαιριστές Βοϊβοντίνα Νόβι Σαντ Κατηγορία:Ποδοσφαιριστές ΦΚ Μλάντοστ Ποντγκόριτσα Κατηγορία:Ποδοσφαιριστές ΦΚ Χάιντουκ Κούλα Κατηγορία:Ποδοσφαιριστές ΣΚ Σίγκμα Όλομουτς Κατηγορία:Ποδοσφαιριστές 1.ΦΚ Σλοβάτσκο Κατηγορία:Ποδοσφαιριστές Σλάβια Πράγας
Πρόσωπο με πρόσωπο
Στην κοινωνιολογία, τη γλωσσολογία, τις μελέτες των μέσων ενημέρωσης και επικοινωνίας, η αλληλεπίδραση πρόσωπο με πρόσωπο θεωρείται η πιο άμεση κοινωνική αλληλεπίδραση που πραγματοποιείται χωρίς διαμεσολάβηση. Η αλληλεπίδραση πρόσωπο με πρόσωπο ορίζεται ως η αμοιβαία επίδραση της άμεσης φυσικής παρουσίας των ατόμων με τη γλώσσα του σώματός τους. Αποτελεί ένα από τα βασικά στοιχεία της επικοινωνίας των ανθρώπων και σημαντικό μέρος της κοινωνικοποίησής τους.
Παραπομπές
Κατηγορία:Ανθρώπινη επικοινωνία
Βολίμες Ζακύνθου
Οι Βολίμες, επίσημα αι Βολίμαι, είναι ημιορεινό χωριό της Ζακύνθου σε υψόμετρο 430 μέτρων, το οποίο βρίσκεται στο βόρειο τμήμα του νησιού και είναι κτισμένο στις βόρειες πλαγιές του όρους Βραχίωνας. Απέχει 31 χλμ. βορειοδυτικά από την πόλη της Ζακύνθου. Το 1866 ορίζονται έδρα του δήμου Βολίμων αναφερόμενοι με το όνομα Βολίμαι Μέσου, το οποίο διορθώθηκε το 1940. Οι Βολίμες, μαζί με τη νησίδα Άγιος Ανδρέας, τους οικισμούς Άγιος Νικόλαος, Ασκός, Βαρβάρα, Ελιές και Κορίθι αποτελούν τη τοπική κοινότητα Βολιμών, που υπάγεται στη δημοτική ενότητα Ελατίων, της οποίας είναι η έδρα. Σύμφωνα με την απογραφή του 2011 ο πληθυσμός τους είναι 740 κάτοικοι.
Παραπομπές
Κατηγορία:Χωριά της Ζακύνθου Κατηγορία:Δήμος Ζακύνθου
Αλιευτικό πεδίο
Με τον όρο Αλιευτικά πεδία ή αλιευτικές ζώνες (fishing fields ή fishing waters) χαρακτηρίζονται μεγάλες θαλάσσιες περιοχές ανά τον κόσμο, πλούσιες σε αλιεύματα και στις οποίες κατ΄ εξοχήν διεξάγεται αλιεία συνήθως συγκεκριμένου είδους αλιεύματος.
Τέτοια πεδία βρίσκονται στις ακόλουθες θαλάσσιες περιοχές με τά αντίστοιχα αλιεύματα:
Ανεξάρτητα όμως των παραπάνω περιοχών που καθορίσθηκαν κατά το είδος των αλιευμάτων, σήμερα η Διεθνής Οργάνωση Τροφίμων και Γεωργίας (FAO) του ΟΗΕ έχει καθορίσει αριθμητικά όλες τις θαλάσσιες ζώνες αλιευτικών δραστηριοτήτων όπου και με τον αντίστοιχο αριθμό αναφέρονται και παρακολουθούνται τα αλιεύματα σε παγκόσμια βάση.
Εξωτερικοί σύνδεσμοι
Κατηγορία:Αλιεία *
Caladero Sjávarútvegur
Μαχμούντ Σαχ Ντουρανί
Ο Μαχμούντ Σαχ Ντουρανί Σαντοζάι (1769 – 18 Απριλίου 1829, παστού, περσικά, ούρντου, αραβικά: ) ήταν πρίγκιπας και ηγεμόνας της Αυτοκρατορίας των Ντουρανί (Αφγανιστάν) μεταξύ 1801 και 1803, και έπειτα πάλι μεταξύ 1809 και 1818. Είχε εθνοτική καταγωγή από τους Σαντοζάι, φυλετικό κλάδο των Ποπαλζάι υπο-φατρίας των Ντουρανί Αμπντάλι Παστούν, και ήταν γιος του Τιμούρ Σαχ Ντουρανί και εγγονός του Αχμάντ Σαχ Ντουρανί.
Η 1η και 2η διακυβέρνησή του
Ο Μαχμούντ Σαχ Ντουρανί ήταν ετεροθαλής αδελφός του προκατόχου του, Ζαμάν Σαχ. Στις 25 Ιουλίου 1801, ο Ζαμάν Σαχ εκθρονίστηκε, και ο Μαχμούντ Σαχ ανέλαβε τη διακυβέρνηση. Διέβη μία περιπετειώδη σταδιοδρομία. Εκθρονίστηκε το 1803, αποκαταστάθηκε το 1809 και τελικά εκθρονίστηκε και πάλι το 1818.
Ταραχές με τη φυλή Μπαρακζάι
Ο μεγαλύτερος αδελφός του Ντοστ Μοχαμάντ Χαν, ο φύλαρχος των Μπαρακζάι, Φατέχ Χαν, έπαιξε σημαντικό ρόλο στην άνοδο του Μαχμούντ Σαχ Ντουρανί στη διακυβέρνηση του Αφγανιστάν το 1800 και στην αποκατάστασή του το 1809. Ο γιος του Μαχμούντ Σαχ Ντουρανί Σαχζαντά Καμράν Ντουρανί βρισκόταν συνεχώς σε διαμάχες με τον Αμίρ Φατέχ Χαν Μπαρακζάι, τον αδελφό του Ντοστ Μοχαμάντ Χαν. Ο Μαχμούντ Σαχ ξεπλήρωσε τις υπηρεσίες του Φατέχ Χαν δολοφονώντας τον το 1818. Μετά τη δολοφονία του Φατέχ Χαν Μπαρακζάι ξεκίνησε η παρακμή της Αυτοκρατορίας των Ντουρανί, προκαλώντας εχθρότητες στην φυλή του. Μετά από αιματηρές διαμάχες, ο Μαχμούντ Σαχ έχασε όλες τις ιδιοκτησίες του πλην της Χεράτ. Οι υπόλοιπες διαμοιράστηκαν μεταξύ των αδελφών του Φατέχ Χαν. Ο βασιλιάς Μαχμούντ Σαχ Ντουρανί πέθανε το 1829. Η χώρα τότε βρισκόταν υπό την εξουσία του Σουτζά Σαχ Ντουρανί, ο οποίος ήταν ένας ακόμη ετεροθαλής αδελφός του.
Εξωτερικοί σύνδεσμοι
Κατηγορία:Εμίρηδες του Αφγανιστάν
Κυβέρνηση της Κύπρου
Η Κυβέρνηση της Κυπριακής Δημοκρατίας είναι αρμόδια για την διακυβέρνηση του κράτους και σχηματίζεται από τον εκάστοτε εκλεγμένο Πρόεδρο της Δημοκρατίας.
Η εκτελεστική εξουσία ασκείται από το Υπουργικό Συμβούλιο, η νομοθετική από τη Βουλή των Αντιπροσώπων ενώ η δικαστική εξουσία είναι ανεξάρτητη από την εκτελεστική και τη νομοθετική εξουσία.
Η κυβέρνηση Νίκου Χριστοδουλίδη (1 Μαρτίου 2023) είναι η τρέχουσα, 14η κατά σειρά, κυβέρνηση της Κύπρου.
Toc Toc
To Toc Toc είναι ισπανική κωμική ταινία του 2017, σε σενάριο και σκηνοθεσία Βιθέντε Βιγιανουέβα. Τη διανομή της ταινίας ανέλαβε η Warner Bros.. Πρωταγωνιστούν οι Ρόσι ντε Πάλμα, Πάκο Λεόν, Ίνμα Κουέβας, Όσκαρ Μαρτίνεθ, Αλεχάντρα Χιμένεθ, Άντριαν Λάστρα και Άνα Ρούχας. Η πλοκή της ταινίας περιστρέφεται γύρω από μία ομάδα ατόμων που πάσχουν από ιδεοψυχαναγκαστική διαταραχή (OCD). Η ταινία είναι ένα remake γαλλικής θεατρικής παράστασης του Λοράν Μπαφιέ.
Εξωτερικοί σύνδεσμοι
Κατηγορία:Ταινίες του 2017 Κατηγορία:Ισπανόφωνες ταινίες Κατηγορία:Ισπανικές ταινίες Κατηγορία:Ισπανικές κωμικές ταινίες Κατηγορία:Ταινίες με θέμα την ψυχική υγεία
Νικόλας Παπαγγελόπουλος
Ο Νικόλας Παπαγγελόπουλος (γεννημένος στις 17 Νοεμβρίου 1988 στην Αθήνα) είναι Έλληνας πετοσφαιριστής, ο οποίος κατά την περίοδο 2023-24 αγωνίζεται με τη φανέλα του Παναθηναϊκού στο Πρωτάθλημα Ελλάδας στη θέση του κεντρικού.
Καριέρα
Ο Νικόλας Παπαγγελόπουλος ξεκίνησε τη σταδιοδρομία του από τον Α.Ο. Ξυλοκάστρου το 2002 και αγωνίστηκε κατά σειρά με τις ομάδες: Ε.Α. Πατρών (2003-04), Μακεδονικoύ (2004-05), Ηρακλή Θεσσαλονίκης (2005-07), με τον οποίο κατέκτησε το κύπελλο το 2006 και το πρωτάθλημα του 2007 με τους άνδρες καθώς και το πανελλήνιο πρωτάθλημα εφήβων στη Ζάκυνθο το 2007. Την επόμενη χρονιά μετεγράφη στην ομάδα του Παναθηναϊκού με τον οποίο κατέκτησε το κύπελλο το 2008.
Στη συνέχεια αγωνίστηκε στην ΑΕΚ (2008-09), στον Α.Ο.Π. Κηφισιάς (2009-11), στον Φοίνικα Σύρου (2011-12) με τον οποίο κατέκτησε το πρώτο Λιγκ Καπ Ελλάδας και για δεύτερη φορά στον Α.Ο.Π. Κηφισιάς το Καλοκαίρι του 2012. Με την ομάδα της Κηφισιάς, όπου και εδραιώθηκε στην Α1 εθνική κατηγορία και αποτέλεσε αναπόσπαστο κομμάτι της για 8 περιόδους, έφτασε τρεις φορές στον τελικό του κυπέλλου Ελλάδας (2014, 2016, 2017). Επίσης αναδείχθηκε πολυτιμότερος παίκτης (MVP) κατά την 19η αγωνιστική του Πρωταθλήματος Βόλεϊ Λιγκ τον Μάρτιο του 2016.
Στις 22 Μαΐου του 2023, ανακοινώθηκε και επίσημα η επιστροφή του στον Παναθηναϊκό.
Διεθνής Καριέρα
Ο Νικόλας Παπαγγελόπουλος έχει αποτελέσει μέλος των εθνικών ομάδων σε όλα τα επίπεδα (Παίδων - Εφήβων - Ανδρών).
Διεθνείς διοργανώσεις
'''CEV Τσάλεντζ Καπ
Εθνικά Πρωταθλήματα
'''2 Πρωταθλήματα Ελλάδας
Εθνικά Κύπελλα
'''2 Κύπελλα Ελλάδας
'''2 Λιγκ Καπ Ελλάδας
'''2 Σούπερ Kαπ Ελλάδας
'''1 Πανελλήνιο Πρωτάθλημα Εφήβων
Εξωτερικοί σύνδεσμοι - Πηγές
Κατηγορία:Έλληνες αθλητές της πετοσφαίρισης Κατηγορία:Πετοσφαιριστές Ηρακλή Κατηγορία:Πετοσφαιριστές ΠΑΟ Κατηγορία:Πετοσφαιριστές ΑΕΚ Κατηγορία:Πετοσφαιριστές ΠΑΟΚ Κατηγορία:Πετοσφαιριστές Φοίνικα Σύρου Κατηγορία:Πετοσφαιριστές ΟΣΦΠ
Νορβηγική Ποδοσφαιρική Ομοσπονδία
Η Νορβηγική Ποδοσφαιρική Ομοσπονδία (νορβηγικά: Norges Fotballforbund, NFF) είναι το ανώτατο διοικητικό όργανο όσον αφορά το άθλημα του ποδοσφαίρου στη Νορβηγία. Ιδρύθηκε το 1902, ενώ το 1908 έγινε μέλος της FIFA και το 1954 μέλος της UEFA. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων της Νορβηγίας.
Έμβλημα
Το έμβλημα της Νορβηγικής Ποδοσφαιρικής Ομοσπονδίας (NFF) έχει εξελιχθεί με την πάροδο των ετών. Η τελευταία εκδοχή του παρουσιάστηκε το Δεκέμβριο του 2014.
Εξωτερικοί σύνδεσμοι
Νορβηγία Κατηγορία:Ποδόσφαιρο στη Νορβηγία Κατηγορία:Ομοσπονδίες μέλη της ΟΥΕΦΑ
Ρεβίνε Λάγκο
Το Ρεβίνε Λάγκο (ιταλικά: Revine Lago, βενετικά: Revìne Lago) είναι ιταλικός δήμος στην Επαρχία του Τρεβίζο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Τρεβίζο
Τζίμι Ντρίφτγουντ
Ο Τζέιμς Κόρμπιτ Μόρις (James Corbitt Morris, 20 Ιουνίου 1907 – 12 Ιουλίου 1998), γνωστός επαγγελματικά ως Jimmy Driftwood ή Jimmie Driftwood, ήταν Αμερικανός τραγουδοποιός και μουσικός λαϊκής μουσικής, πιο διάσημος για τα τραγούδια του "The Battle of New Orleans" και "Tennessee Stud". Ο Ντρίφτγουντ έγραψε περισσότερα από 6.000 λαϊκά τραγούδια, από τα οποία περισσότερα από 300 ηχογραφήθηκαν από διάφορους μουσικούς.
Πρώτα χρόνια
Ο Ντριφτγουντ γεννήθηκε στο Τίμπο του Αρκάνσας, στις Ηνωμένες Πολιτείες στις 20 Ιουνίου 1907. Έμαθε να παίζει κιθάρα σε νεαρή ηλικία με το μουσικό όργανο του παππού του. Ο Ντρίφτγουντ χρησιμοποίησε εκείνη τη μοναδική κιθάρα σε όλη την καριέρα του και σημείωσε ότι ο λαιμός της ήταν φτιαγμένος από μια ράγα περίφραξης, τα πλαϊνά της από έναν παλιό ζυγό βοδιού και το κεφάλι και το κάτω μέρος από το κεφαλάρι του κρεβατιού της γιαγιάς του. Εκείνο το σπιτικό όργανο παρήγαγε έναν ευχάριστο, διακριτικό, ηχηρό ήχο.
Ο Ντρίφτγουντ παρακολούθησε το Κολέγιο Τζον Μπράουν στο βορειοδυτικό Αρκάνσας και αργότερα έλαβε πτυχίο στην εκπαίδευση από το Arkansas State Teacher's College. Άρχισε να γράφει τραγούδια κατά τη διάρκεια της διδακτικής του καριέρας για να διδάξει στους μαθητές του ιστορία με διασκεδαστικό τρόπο.
Δεκαετίες 1920 και 1930
Κατά τη διάρκεια των δεκαετιών του 1920 και του 1930, ο Ντρίφτγουντ έφυγε από το Αρκάνσας, κάνοντας τελικά ωτοστόπ στις νοτιοδυτικές Ηνωμένες Πολιτείες. Στην Αριζόνα συμμετείχε και κέρδισε έναν τοπικό διαγωνισμό τραγουδιού.
Το 1936 ο Ντρίφτγουντ παντρεύτηκε την Κλέντα Τζόνσον, που ήταν μία από τις πρώην μαθήτριές του, και επέστρεψε στο Αρκάνσας για να δημιουργήσει οικογένεια και να συνεχίσει τη διδακτική του καριέρα. Κατά τη διάρκεια αυτής της περιόδου της ζωής του ο Ντρίφτγουντ έγραψε εκατοντάδες τραγούδια αλλά δεν ακολούθησε σοβαρά τη μουσική καριέρα.
Έγραψε την μετέπειτα περίφημη « Μάχη της Νέας Ορλεάνης » το 1936, για να βοηθήσει μια τάξη γυμνασίου που δίδασκε να ενδιαφερθεί για το γεγονός.
Δεκαετία του 1950
Το τραγούδι "The Battle of New Orleans" συμπεριλήφθηκε στο άλμπουμ, αλλά δεν συμμορφωνόταν με τα πρότυπα του ραδιοφώνου της εποχής λόγω των λέξεων "κόλαση" και "κατάρα" στους στίχους. Ζητήθηκε από τον Ντρίφτγουντ να κάνει μια πιο σύντομη λογοκριμένη έκδοση του τραγουδιού για μια ζωντανή ραδιοφωνική παράσταση. Ο τραγουδιστής Τζόνι Όρτον, αφού άκουσε το τραγούδι, επικοινώνησε με τον Ντρίφτγουντ και του είπε ότι ήθελε να ηχογραφήσει τη δική του εκδοχή.
Ο Ντρίφτγουντ άφησε το Αρκάνσας για το Νάσβιλ και έγινε δημοφιλής με τις εμφανίσεις του σε προγράμματα όπως το Grand Ole Opry, Ozark Jubilee και Louisiana Hayride. Προσκλήθηκε να τραγουδήσει για τον Σοβιετικό πρωθυπουργό Νικήτα Χρουστσόφ ως παράδειγμα παραδοσιακής αμερικανικής μουσικής κατά τη διάρκεια της κρατικής επίσκεψης του ηγέτη το 1959 στις Ηνωμένες Πολιτείες. Έγινε μέλος των Opry τη δεκαετία του 1950.
Η δημοφιλής κορύφωση της καριέρας του Ντρίφτγουντ ήρθε το 1959, όταν είχε τουλάχιστον έξι τραγούδια στα τσαρτ δημοφιλών και κάντρι μουσικής, συμπεριλαμβανομένης της ηχογράφησης του Τζόνι Όρτον του "The Battle of New Orleans", το οποίο παρέμεινε στην πρώτη θέση στο τσαρτ με τα σινγκλ της κάντρι μουσικής για δέκα εβδομάδες και στην κορυφή του δημοφιλούς μουσικού τσαρτ για έξι εβδομάδες εκείνο το έτος. Το τραγούδι κέρδισε το βραβείο Grammy του 1959 για το τραγούδι της χρονιάς.
Μετά την επιτυχία του Όρτον, ο Driftwood εμφανίστηκε στο Carnegie Hall και σε μεγάλα αμερικανικά φεστιβάλ φολκ μουσικής πριν επιστρέψει στο σπίτι στο Timbo του Αρκάνσας το 1962. Κατά τη διάρκεια της δισκογραφικής του καριέρας, ο Driftwood κέρδισε επίσης βραβεία Grammy για το Wilderness Road, Songs of Billy Yank και Johnny Reb και Tennessee Stud. Τα τραγούδια του Ντρίφτγουντ ηχογραφήθηκαν από τους Eddy Arnold, Τζόνι Κας, Hawkshaw Hawkins, Homer and Jethro (παρωδία "The Battle of Kookamonga"), Odetta, Doc Watson και άλλους. Το 1959, ο Driftwood εμφανίστηκε ως καλεσμένος στην τηλεοπτική εκπομπή παιχνιδιών, To Tell The Truth.
Μετέπειτα χρόνια
Κατά τη διάρκεια της μετέπειτα ζωής του, ο Driftwood απολάμβανε δωρεάν συναυλίες για μαθητές γυμνασίου και κολεγίου. Πέθανε από καρδιακή προσβολή στις 12 Ιουλίου 1998, στο Φαγιετβίλ του Αρκάνσας, σε ηλικία 91 ετών.
Εξωτερικοί σύνδεσμοι
Κατηγορία:Βραβευμένοι με Grammy Κατηγορία:Αμερικανοί τραγουδοποιοί
Bentvueghels
δεξιά|μικρογραφία|300x300εσ| Ανώνυμου, περ. 1660, [[Ρέικσμουζεουμ Άμστερνταμ - Η αρχή των Bentvueghel στη Ρώμη, όπου το νέο μέλος λαμβάνει το ψευδώνυμό του ή " Bent "]] Οι Bentvueghels (ολλανδικά για "Birds of a Feather", δηλ. που μοιάζουν ίδιοι, όμοιοι) ήταν ομάδα κυρίως Ολλανδών και Φλαμανδών καλλιτεχνών που δραστηριοποιήθηκαν στη Ρώμη από το 1620 έως το 1720 περίπου. Είναι επίσης γνωστοί ως Schildersbent ("κλίκα ζωγράφων").
Δραστηριότητες
δεξιά|μικρογραφία|300x300εσ| Ανώνυμο σχέδιο στο [[Μουσείο Μπόιμανς - φαν Μπένινγκεν, Ρότερνταμ. Από αριστερά προς τα δεξιά: Joost από τη Χάγη (ψευδώνυμο Schotsen trommel ), Κορνέλις φαν Πούλενμπουρχ ( Bati -Satier), ΒάουτερΚράμπεθ ΙΙ ( <i id="mwGQ">Bman-Almanack</i> ), Τάυμαν Άρεντς Κραχτ (Botterkull ) και Πέτερ από το Λάιντεν (Ram).]] μικρογραφία| Bentvueghels σε μια ρωμαϊκή ταβέρνα, από τον [[Πίτερ φαν Λερ]] Τα μέλη, που περιλάμβαναν ζωγράφους, χαράκτες, γλύπτες και ποιητές, ζούσαν όλα σε διαφορετικά μέρη της πόλης (κυρίως οι ενορίες της Σάντα Μαρία ντελ Πόπολο και του Σαν Λορέντζο στη Λουτσίνα στα βόρεια της πόλης) και ενώθηκαν για κοινωνικούς και πνευματικούς λόγους. Η ομάδα ήταν γνωστή για τις μεθυσμένες, βακχικές τελετές έναρξης (πληρώνονταν από τον μυούμενο). Αυτές οι γιορτές, μερικές φορές διάρκειας έως 24 ωρών, ολοκληρώνονταν με ομαδική πορεία προς την εκκλησία της Σάντα Κωστάντσα, γνωστή τότε ως ο Ναός του Βάκχου. Εκεί έκαναν σπονδές στον Βάκχο πριν από την πορφυρική σαρκοφάγο της Κωνσταντίνας (τώρα στα Μουσεία του Βατικανού), η οποία θεωρήθηκε ο τάφος του λόγω των βακχικών μοτίβων της. Κατάλογος μελών μπορεί να υπάρχει ακόμη σε ένα από τα παρεκκλήσια αυτής της εκκλησίας. Αυτή η πρακτική απαγορεύτηκε τελικά από τον Πάπα Κλήμεντα ΧΙ το 1720. Αν και αποτελούνταν κυρίως από Φλαμανδούς και Ολλανδούς καλλιτέχνες, έγιναν δεκτά μερικά άλλα μέλη, συμπεριλαμβανομένων των Γιοάχιμ φον Σάντραρτ και Βαλεντέν ντε Μπουλόνι.
Παρά τη δύσκολη φύση αυτών των μυήσεων, διατηρήθηκε η διανοητική ποιότητα. Ο Γιοάχιμ φον Σάντραρτ, για παράδειγμα, έγραψε στο βιβλίο του 1675–1679, Teutsche Academie der edlen Bau-, Bild und Malereikünste ( Γερμανική Ακαδημία των Ευγενών Τεχνών Αρχιτεκτονικής, Γλυπτικής και Ζωγραφικής ), ότι το «βάπτισμα» περιλάμβανε «λογικές ομιλίες», τις οποίες αναλάμβαναν Γάλλοι και Ιταλοί, καθώς και Γερμανοί και από τις Κάτω Χώρες, ο καθένας στη γλώσσα του. " Επίσης, ο Κορνέλις ντε Μπρουάιν (Cornelis de Bruijn) έγραψε για τις τελετές που έπρεπε να υποβληθεί το 1674 και έκανε κάποια χαρακτικά, τα οποία δημοσίευσε το 1698.
Οι Bentvueghels και η Ακαδημία του Αγίου Λουκά
Οι Bentvueghels διαφωνούσαν συχνά με τη Ακαδημία του Αγίου Λουκά της Ρώμης που είχε σκοπό να ανυψωσει το έργο των "καλλιτεχνών" πάνω από αυτό του απλού τεχνίτη. Για αυτόν τον λόγο, πριν ξεκινήσουν για την Ιταλία, οι καλλιτέχνες προσπαθούσαν πρώτα να γίνουν μέλη στην τοπική τους Συντεχνία του Αγίου Λουκά, οπότε θα είχαν έγγραφα να επιδείξουν κατά την άφιξή τουε. Το ταξίδι στην Ιταλία έγινε τελετή για νέους Ολλανδούς και Φλαμανδούς καλλιτέχνες μετά τη δημοσίευση του Schilder-boeck του Κάρελ φαν Μάντερ το 1604. Συχνά περιελάμβανε δύσκολο και, σε πολλές περιπτώσεις, επικίνδυνο ταξίδι, οι καλλιτέχνες χρειάζονταν μέχρι και χρόνια να φτάσουν στην Ιταλία, χρησιμοποιώντας τα καλλιτεχνικά τους ταλέντα για να πληρώσουν το δρομολόγιό τους. Πολλοί δεν έφτασαν ποτέ μέχρι την Ιταλία, και πολλοί ποτέ δεν προσπάθησαν να επιστρέψουν όταν έφθασαν εκεί.
Κατά την άφιξη, πολλοί καλλιτέχνες επομένως ήταν αρκετά καθιερωμένοι χάρη στην εργασιακή τους εμπειρία. Ωστόσο, εξίσου πολλοί ήταν ακόμη νέοι και άγνωστοι. Αυτό που είχαν όλοι τη στιγμή που έφτασαν στη Ρώμη, ήταν ένα συντριπτικό αίσθημα αυτοπεποίθησης για την ικανότητά τους να ζουν με τη δική τους δουλειά και η συμμετοχή στην Ακαδημία δεν είχε μεγάλη σημασία γι' αυτούς.
Γνωστά μέλη
Η πιο γνωστή έκδοση που απαριθμεί τα μέλη είναι το βιβλίο του Άρνολντ Χαουμπράκεν, ενός καλλιτέχνη και χαράκτη που δεν ταξίδεψε ποτέ στην Ιταλία, αλλά που χρησιμοποίησε τη λίστα μελών του Bentvueghels ως πηγή για το βιβλίο του, De groote schouburgh der Nederlantsche konstschilders en schilderessen, το 1718. Όποτε είναι δυνατόν, δίνει το ψευδώνυμο (bent name, το όνομα για την "κλίκα") του ζωγράφου στα βιογραφικά του σχεδιάσματα.
Τα αρχικά μέλη της ομάδας απεικονίστηκαν επίσης σε μια σειρά σχεδίων που έγιναν γύρω στο 1620. Μεταξύ αυτών που εμφανίζονται στα σχέδια είναι οι Κορνέλις φαν Πούλενμπουρχ, Μπαρτολομέους Μπρέινμπερχ, Ντιρκ φαν Μπαμπούρεν, Πάουλους Μπορ, Κορνέλις Σχουτ και Σιμόν Αρντέ (Simon Ardé). Με την έναρξη, δόθηκαν στα μέλη ψευδώνυμα που αναφέρονταν συχνά σε θεούς και ήρωες της κλασικής εποχής, όπως Βάκχος, Έρως, Έκτορας, Μελέαγρος, Κέφαλος, Πύραμος, Ορφέας κ.λπ. Μερικές φορές, ωστόσο, τα ψευδώνυμα ήταν πνευματώδη ή ημι-άσεμνα, σύμφωνα με τις γενικές δραστηριότητες της κοινωνίας της εποχής.
Μερικά από τα μέλη με γνωστά ψευδώνυμα (bent names):
Πηγές
Κατηγορία:Γλύπτες του Μπαρόκ Κατηγορία:Ζωγράφοι του Μπαρόκ Κατηγορία:Ολλανδοί ζωγράφοι της Χρυσής Εποχής
Whiplash (συγκρότημα)
Οι Whiplash είναι αμερικάνικο thrash metal συγκρότημα το οποίο σχηματίστηκε το 1984, στο Νιου Τζέρσεϊ. Μετά από δύο επανενώσεις έχουν κυκλοφορήσει επτά συνολικά άλμπουμ και συνεχίζουν να περιοδεύουν και να ηχογραφούν.
Βιογραφία
Οι Whiplash σχηματίστηκαν το 1984 από τον κιθαρίστα Τόνι Πορτάρο, τον μπασίστα Τόνι Μπόνο και το ντράμερ Τόνι Σκαλιόνε. Το συγκρότημα πήρε το όνομα του από το ομώνυμο τραγούδι των Metallica και τον Μάρτιο του 1984 ηχογράφησαν το πρώτο τους ντέμο με τίτλο Fire Away και τραγουδιστή τον Μάικ Ορόζ. Ο τελευταίος αποχώρησε αφήνοντας τα φωνητικά στον Πορτάρο και τους Whiplash να ηχογραφούν το ντέμο Thunderstruk, τον Αύγουστο της ίδιας χρονιάς.
Ακολούθησε το τρίτο τους ντέμο με τίτλο Looking Death In The Face, το οποίο ηχογράφησαν με τον Πορτάρο να έχει σπασμένο χέρι λόγω αυτοκινητιστικού ατυχήματος. Το συγκρότημα εξασφάλισε συμβόλαιο συνεργασίας με την Roadrunner Records και ηχογράφησαν το ντεμπούτο άλμπουμ τους, Power and Pain, το οποίο κυκλοφόρησε τον Μάρτιο του 1985. Την επόμενη χρονιά, ο 18χρονος Σκαλιόνε επιλέχθηκε να αντικαταστήσει τον Ντέιβ Λομπάρντο στα τύμπανα των Slayer. Οι Whiplash ενέταξαν στην σύνθεση τους τον Τζο Κανγκελόσι για το Ticket to Mayhem, που κυκλοφόρησε τον Οκτώβριο του 1987.
Στα τέλη του 1988, οι Whiplash προσέθεσαν στην σύνθεση τους τον τραγουδιστή Γκλεν Χάνσον και ξεκίνησαν τις ηχογραφήσεις του τρίτου τους δίσκου με τίτλο Insult to Injury, ο οποίος κυκλοφόρησε στις 14 Αυγούστου του 1990. Μετά την κυκλοφορία του άλμπουμ, το συγκρότημα διαλύθηκε για επαγγελματικούς λόγους.
Ο Κανγκελόσι έγινε μέλος των Γερμανών Kreator, ενώ οι Σκαλιόνε και Πορτάρο έγιναν μέλη των M.O.D..
Το 1996, η γερμανική δισκογραφική εταιρεία Massacre Records πρότεινε στο συγκρότημα να επανενωθεί και να ηχογραφήσει ένα άλμπουμ για την ευρωπαϊκή αγορά. Οι Πορτάρο και Σκαλιόνε, με τον τραγουδιστή Ρομπ Γκόνζο και τον μπασίστα Τζέιμς Πρετσιόζα ηχογράφησαν το Cult of One και περιόδευσαν στην Ευρώπη μαζί με τους Skyclad.
Μετά το τέλος της περιοδείας, ο Γκόνζο απολύθηκε και το συγκρότημα προσέλαβε τον Γουόρεν Κοντίτι. Με τον Μπομπ Καντέλα στα τύμπανα, οι Whiplash κυκλοφόρησαν το Sit Stand Kneel Prey στις 8 Σεπτεμβρίου του 1997. Ακολούθησε το Thrashback ένα χρόνο αργότερα, με επανεκτελέσεις τραγουδιών, μερικά από τα οποία δεν είχαν επίσημα κυκλοφορήσει στο παρελθόν. Το συγκρότημα διαλύθηκε και πάλι μετά από αυτή την κυκλοφορία. Τέσσερα χρόνια αργότερα, τον Μάιο του 2002, ο Τόνι Μπόνο πέθανε από καρδιακή προσβολή σε ηλικία 38 ετών.
Οι Whiplash επανενώθηκαν και πάλι το 2007, με τον Τόνι Πορτάρο, τον μπασίστα Ριτς Ντέι και το ντράμερ Τζο Κανγκελόσι να αποτελούν την σύνθεση τους. Αποτέλεσμα αυτής της προσπάθειας ήταν το άλμπουμ Unborn Again, το οποίο κυκλοφόρησε στις 8 Σεπτεμβρίου του 2009. Το συγκρότημα εμφανίστηκε σε αρκετά ευρωπαϊκά φεστιβάλ όπως το Wacken Open Air της Γερμανίας και το Jalometalli της Φινλανδίας.
Τον Δεκέμβριο του 2010, ανακοινώθηκε η επιστροφή του Τόνι Σκαλιόνε στο συγκρότημα, ενώ στην σύνθεση τους εντάχθηκε ο μπασίστας Ντανκ Ντελόνγκ.
Τον Ιούλιο του 2018 υπέγραψαν συμβόλαιο με την Metal Blade Records.
Δισκογραφία
{|width="100%" align="center"|
Εξωτερικοί σύνδεσμοι
Κατηγορία:Αμερικανικά heavy metal συγκροτήματα Κατηγορία:Αμερικανικά thrash metal συγκροτήματα Κατηγορία:Heavy metal συγκροτήματα από το Νιου Τζέρσεϊ
Ρωσικός Στρατός Ξηράς
thumb|150px|Λογότυπο του ρωσικού στρατού από το 2014. Ο Ρωσικός Στρατός Ξηράς (ρωσικά: Сухопутные войска Российской Федерации) είναι οι χερσαίες δυνάμεις των Ρωσικών Ενόπλων Δυνάμεων, που σχηματίστηκε από τμήματα του πρώην Σοβιετικού Στρατού το 1992. Ο σχηματισμός αυτών των δυνάμεων έθεσε οικονομικές προκλήσεις μετά τη διάλυση της Σοβιετικής Ένωσης, καθώς και μεταρρυθμίσεις που απαιτούνταν για τον επαγγελματισμό της δύναμης κατά τη διάρκεια της μετάβασης.
Από το 1992 ο Ρωσικός Στρατός Ξηράς απέσυρε πολλές χιλιάδες στρατιώτες από τις πρώην σοβιετικές φρουρές στο εξωτερικό, ενώ παραμένει σε μεγάλο βαθμό προσηλωμένος στους πολέμους της Τσετσενίας, τη διατήρηση της ειρήνης και άλλες λειτουργίες στα πρώην σοβιετικά διάδοχα κράτη (αυτό που είναι γνωστό στη Ρωσία ως «εγγύς εξωτερικό»).
Εξωτερικοί σύνδεσμοι
Στρατος Ξηρας
Θάνος Παπαδημητρίου (πετοσφαιριστής)
Ο Θάνος Παπαδημητρίου (γεννημένος στις 4 Αυγούστου του 1983) είναι Έλληνας πετοσφαιριστής που αγωνίζεται στη θέση του λίμπερο.
Καριέρα
Ο Θάνος Παπαδημητρίου ξεκίνησε την καριέρα του από τον Αρχέλαο Κατερίνης το 1994 και αγωνίστηκε κατά σειρά με τις ομάδες: Α.Ε. Κομοτηνής, Νίκη Αιγινίου, Απόλλων Καλαμαριάς, ΠΑΟΚ, Φοίνικα Σύρου, ΑΕΚ, Ηρακλή Θεσσαλονίκης, Ηρακλή Χαλκίδας και Παμβοχαϊκό. Την περίοδο 2017-2018 αγωνίστηκε με την ομάδα του ΠΑΟΚ για δεύτερη φορά κατακτώντας το κύπελλο.
Πηγές
Κατηγορία:Έλληνες αθλητές της πετοσφαίρισης Κατηγορία:Πετοσφαιριστές ΠΑΟΚ Κατηγορία:Πετοσφαιριστές ΑΕΚ Κατηγορία:Πετοσφαιριστές Ηρακλή Κατηγορία:Πετοσφαιριστές Φοίνικα Σύρου
Τέλλις
Ο Τέλλις ήταν πρόσωπο της ελληνικής μυθολογίας μυθικός βασιλιάς της αρχαίας Αχαΐας.
Σύμφωνα με τον Παυσανία ήταν γιος του Τισαμενού βασιλιά των Αχαιών που εγκαταστάθηκαν στην Αιγιαλό όπου πριν κατοικούσαν οι Ίωνες. Ο Αχαιοί κατέκτησαν την εξουσία και έδωσαν το όνομα τους στην περιοχή. Μετά τον θάνατο του Τισαμενού βασίλεψαν οι γιου του Τέλλις, Δαϊμένης, Σπάρτων και Λεοντομένης. Αδελφός του ήταν και ο Κομήτης που με πλοία δεν ακολούθησε τους υπόλοιπους Αχαιούς αλλά είχε κατευθυνθεί στη Μικρά Ασία.
Πηγές
Κατηγορία:Μυθικοί βασιλείς της Αχαΐας Κατηγορία:Πρόσωπα της ελληνικής μυθολογίας
Burberry
μικρογραφία|Νέο λογότυπο (2018–) thumb|right|Το λογότυπο του οίκου μόδας (1901–2018) Burberry Group plc είναι η ονομασία Βρετανικού οίκου μόδας πολυτελείας, που διανέμει είδη ρουχισμού, αξεσουάρ μόδας και αρώματα. Το χαρακτηριστικό μοτίβο ταρτάν έχει γίνει ένα από τα αναγνωρίσιμα εμπορικά σήματα και έχει αντιγραφεί ευρέως. Ο οίκος μόδας Burberry είναι κυρίως γνωστός για τις καμπαρντίνες του και τα βασιλικά ποντια, οι οποίες εφευρέθηκαν από τον ιδρυτή του, Τόμας Μπέρμπερι. . Η εταιρία έχει επώνυμα καταστήματα σε όλον τον κόσμο και επίσης πωλεί προϊόντα της μέσω συμβάσεων παραχώρησης σε τρίτα καταστήματα. Η Ελισάβετ Β΄ του Ηνωμένου Βασιλείου και ο Κάρολος, Πρίγκιπας της Ουαλίας έχουν παραχωρήσει στην εταιρία Βασιλική Εξουσιοδότηση. Ο Chief Creative Officer της εταιρίας είναι ο Μάρκο Γκομπέτι. Η εταιρία περιλαμβάνεται στο Λονδρέζικο Χρηματιστήριο και στο FTSE 100 Index.
Σύμφωνα με το περιοδικό Business Weekly, ο Burberry είναι η 98η πιο πολύτιμη μάρκα στον κόσμο.
Καταστήματα
Ο οίκος μόδας Burberry έχει πάνω από 500 καταστήματα σε πάνω από 50 χώρες.
Εξωτερικοί σύνδεσμοι
Κατηγορία:Επιχειρήσεις του Ηνωμένου Βασιλείου Κατηγορία:Κατασκευαστές αξεσουάρ μόδας Κατηγορία:Βρετανικά εμπορικά σήματα
Ριέζε Πίο Ι΄
Το Ριέζε Πίο Ι΄ (ιταλικά: Riese Pio X, βενετικά: Riexe) είναι ιταλικός δήμος στην Επαρχία του Τρεβίζο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Τρεβίζο
Αιολία (ομηρική)
Η νήσος Αιολία ή Αιολίη είναι νησί που αναφέρεται στη ομηρική Οδύσσεια. Βρισκόταν στο δυτικό άκρο του κατά Όμηρον κόσμου. Λεγόταν και Στρογγύλη. Σήμερα ονομάζεται Στρόμπολι και ανήκει στις Λιπάρες Νήσους, κοντά στη Σικελία. Εκεί κατοικούσε ο Αίολος, θεός και φύλακας των ανέμων. Ερχόμενος από τη χώρα των Κυκλώπων, ο Οδυσσέας με τους συντρόφους του φιλοξενήθηκε από τον θεό, ο οποίος έσφαξε προς τιμήν του βόδι εννιά χρονών. Κατά την αναχώρηση του Οδυσσέα, ο Αίολος διέταξε το Ζέφυρο με την ελαφρά πνοή του να οδηγεί τα καράβια του βασιλιά της Ιθάκης, στον οποίο έδωσε κι ένα ασκί όπου είχε κλείσει όλους τους υπόλοιπους ανέμους, φυλακίζοντάς τους ώστε να μην εμποδίσουν τον πλου. Αλλά μετά δέκα μέρες ο Οδυσσέας ξαναγύρισε στην Αιολία. Οι σύντροφοί του, νομίζοντας ότι το ασκί είχε χρυσάφι και ασήμι, το άνοιξαν, και οι απελευθερωμένοι άνεμοι σήκωσαν τέτοια φουρτούνα, που ο Οδυσσέας γύρισε άρον άρον στον Αίολο. Αυτός τον έδιωξε χωρίς να του δώσει καμιά βοήθεια πλέον, θεωρώντας ότι τον κατέτρεχε η οργή των θεών. Ο Όμηρος λέει ότι το νησί είχε γύρω γύρω απόκρημνους βράχους στους οποίους υπήρχε αδιαπέραστο χάλκινο τείχος. Πράγματι, στο νησί υπάρχει ηφαίστειο και οι πλαγιές του σκεπάζονται από σκληρή λάβα, που από μακριά μοιάζουν με χάλκινο τείχος. Η Αιολία είναι το νησί του Αιόλου, σύμφωνα με τον Στράβωνα (Γεωγραφικά): «εἰσὶ δ᾽ ἑπτὰ μὲν τὸν ἀριθμόν {αἱ Λιπαραίων νῆσοι}, μεγίστη δὲ ἡ Λιπάρα Κνιδίων ἄποικος ἐγγυτάτω τῆς Σικελίας κειμένη μετά γε τὴν Θέρμεσσαν: ἐκαλεῖτο δὲ πρότερον Μελιγουνίς: ἡγήσατο δὲ καὶ στόλῳ καὶ πρὸς τὰς τῶν Τυρρηνῶν ἐπιδρομὰς πολὺν χρόνον ἀντέσχεν, ὑπηκόους ἔχουσα τὰς νῦν λεγομένας Λιπαραίων νήσους ἃς Αἰόλου τινὲς προσαγορεύουσι». Σ' αυτό συμφωνεί και ο Διόδωρος Σικελιώτης (Ιστορική Βιβλιοθήκη): «φασὶ δὲ τὰς Αἰόλου νήσους τὸ μὲν παλαιὸν ἐρήμους γεγονέναι, μετὰ δὲ ταῦτα τὸν ὀνομαζόμενον Λίπαρον, Αὔσονος ὄντα τοῦ βασιλέως υἱόν, ὑπὸ τῶν ἀδελφῶν καταστασιασθῆναι, κυριεύσαντα δὲ νεῶν μακρῶν καὶ στρατιωτῶν ἐκ τῆς Ἰταλίας φυγεῖν εἰς τὴν ἀπὸ τούτου Λιπάραν ὀνομασθεῖσαν».
Πηγές
Κατηγορία:Οδύσσεια Κατηγορία:Γεωγραφία της Οδύσσειας Κατηγορία:Αιολίδες Νήσοι
Οικία Χατζηκυριάκου
Η Οικία Χατζηκυριάκου, αξιόλογο δείγμα αθηναϊκής κατοικίας της οθωνικής εποχής, βρίσκεται στην οδό Μάρκου Αυρηλίου αριθ. 1 στην Πλάκα, στο λιθόστρωτο πεζόδρομο απέναντι από τους «Αέρηδες».
Το κτήριο οικοδομήθηκε το 1843, όπως αναγράφεται και στη σιδεριά του μπαλκονιού του, και ήταν κατοικία του Ιωάννη Χ. Χατζηκυριακού. Ο Χατζηκυριακός ήταν Σμυρναίος βαμβακέμπορος, ο οποίος μαζί με τη γυναίκα του Μαρία (Μαριγώ) Δημητροπούλου από την Τρίπολη ίδρυσαν το 1889 το Χατζηκυριάκειο Ορφανοτροφείο Θηλέων στον Πειραιά, που λειτουργεί μέχρι σήμερα με την επωνυμία «Χατζηκυριάκειο Ίδρυμα Παιδικής Προστασίας». Το Χατζηκυριάκειο Ορφανοτροφείο θεμελιώθηκε το 1883 από τη βασίλισσα Όλγα και αποπερατώθηκε το 1897, ενώ ο Χατζηκυριάκος ζούσε ακόμη. Τα επίσημα εγκαίνια έγιναν το 1903, οπότε άρχισε και η λειτουργία του.
Πηγές
Κατηγορία:Νεοκλασικά κτίρια της Αθήνας Κατηγορία:Πλάκα
Αγάπης Αγώνας Άγονος
Αγάπης Αγώνας Άγονος (αγγλ. Love's Labour's Lost) είναι ο τίτλος μιας από τις πρώιμες κωμωδίες του Ουίλιαμ Σαίξπηρ. Οι σύγχρονοι μελετητές αποδίδουν το έργο στη χρονική περίοδο 1595-1596, σύγχρονο δηλαδή με το Ρωμαίος και Ιουλιέτα και το Όνειρο θερινής νυκτός.
Περίληψη του έργου
Στην αρχή του έργου παρουσιάζεται ο Φερδινάνδος, Βασιλιάς της Ναβάρρας, και οι τρεις ευγενείς φίλοι του (Μπερόουν, Ντυμέν, Λονγκαβίλ), οι οποίοι παίρνουν όρκο να αφιερωθούν στη μελέτη για τρία ολόκληρα χρόνια: θα περιοριστούν στη βιβλιοθήκη, θα νηστεύουν μια φορά την εβδομάδα, θα κοιμούνται μόνο λίγες ώρες κάθε βράδυ και θα στερηθούν τη συντροφιά των γυναικών.
Ωστόσο, ο ένας από αυτούς υπενθυμίζει στο βασιλιά ότι στη χώρα καταφτάνουν η πριγκίπισσα της Γαλλίας με συνοδεία τρεις όμορφες αυλικές της (Ροζαλίνα, Μαρία, Κατερίνα), θέτοντάς τους σε πειρασμό: ο βασιλιάς και οι φίλοι του ερωτεύονται την πριγκίπισσα και τη συνοδεία της. Η κεντρική πλοκή διανθίζεται από μικρές κωμικές ιστορίες, όπως, για παράδειγμα, την προσπάθεια "κατάκτησης" μιας χωριατοπούλας από το χαζό Κοστάρ και τον Ισπανό ξιφομάχο Δον Αντριάνο ντε Αρμάδο, καθώς και το ανέβασμα μιας παράστασης από δυο λόγιους, τον Σερ Ναθάνιελ και τον Ολοφέρνη.
Στο τέλος αυτής της παράστασης, υπάρχει μια "δυσάρεστη" ανατροπή. Φτάνει η είδηση ότι ο πατέρας της πριγκίπισσας πέθανε κι εκείνη πρέπει να γυρίσει πίσω για να διεκδικήσει το θρόνο. Ο βασιλιάς και οι φίλοι του ορκίζονται πίστη στις αγαπημένες τους, αλλά εκείνες, μην έχοντας πειστεί για το αν η αγάπη τους είναι τόσο δυνατή, ισχυρίζονται ότι πρέπει να περιμένουν ένα χρόνο και μια μέρα για να αποδείξουν την αλήθεια των λόγων τους.
Σχετικά με το έργο
Το τέλος είναι κάπως ασυνήθιστο για σαιξπηρικό έργο και γενικότερα κωμωδία της ελισαβετιανής περιόδου. Ωστόσο, το Αγάπης Αγώνας Άγονος συχνά θεωρείται ως το πιο κραυγαλέα "διανοητικό" έργο του Σαίξπηρ, καθώς βρίθει από εκλεπτυσμένα λογοπαίγνια, λογοτεχνικές αναφορές και μια συρραφή των τότε ποιητικών φορμών. Ίσως το έργο γράφτηκε για να παρουσιαστεί στα Inns of Court, όπου θα γινόταν σίγουρα περισσότερο κατανοητό. Το σχολαστικό του χιούμορ δεν είναι κατανοητό από όλους και αποτελεί ίσως την αιτία που το έργο δεν συγκαταλέγεται ανάμεσα στα πιο δημοφιλή του Σαίξπηρ.
Εξωτερικοί σύνδεσμοι
Κατηγορία:Κωμωδίες του Ουίλλιαμ Σαίξπηρ
Μαρκ Τζάκσον
Ο Μαρκ Άντονι Τζάκσον (Φιλαδέλφεια, 16 Ιανουαρίου 1975) είναι Αμερικανός παλαίμαχος επαγγελματίας καλαθοσφαιριστής. Έχει ύψος 2,08 μ. και αγωνιζόταν στη θέση του σέντερ.
Κολλεγιακή σταδιοδρομία
Ο Μαρκ Τζάκσον τελείωσε το Λύκειο Ρομαν Καθόλικ και στη συνέχεια εισήχθη στο Πανεπιστήμιο VCU, στο οποίο παρέμεινε για ένα χρόνο (1993-94) και με τη μπασκετική ομάδα του οποίου, τους VCU Ραμς, αγωνίστηκε για πρώτη φορά στο Κολλεγιακό πρωτάθλημα.
Στη συνέχεια, εισήχθη στο Πανεπιστήμιο Τεμπλ και αγωνίστηκε για δύο χρόνια με την μπασκετική ομάδα του, τους Τεμπλ Όουλς. Το 1997 αποφοίτησε από το πανεπιστήμιο και συμμετείχε στα Ντραφτ του ΝΒΑ του ίδιου έτους. Η απόδοσή του στα Ντραφτ οδήγησε στο να επιλεγεί στο νούμερο 37 από τους Γκόλντεν Στέιτ Ουόριορς, ομάδα του ΝΒΑ.
Επαγγελματική σταδιοδορμία
Το 1997 αποφάσισε να αφήσει την Αμερική και να ταξιδέψει στην Ευρώπη με προορισμό την τουρκική Τόφας Μπούρσα, στην οποία παρέμεινε για ένα χρόνο δίχως να καταφέρει να κατακτήσει κάποιο τίτλο.
Το 1998 άφησε την Τουρκία και μεταπήδησε στην ισπανική Καντάμπρια Λόμπος, στην οποία παρέμεινε μέχρι το 2000 με μοναδική εξαίρεση ένα σύντομο πέρασμα από την τουρκική Εφές Πίλσεν.
Το 2000, ο Μαρκ Τζάκσον επέστρεψε στην Αμερική για να αγωνιστεί για πρώτη φορά στην καριέρα του στο ΝΒΑ. Μάλιστα, κατάφερε να αγωνιστεί με αρκετές ομάδες του καλύτερου πρωταθλήματος μπάσκετ του κόσμου. Συγκεκριμένα, αγωνίστηκε με τους Γκόλντεν Στέιτ Γουόριορς (2000-2002), τους Μινεσότα Τίμπεργουλβς (2002-2003), τους Φιλαδέλφεια 76ers (2003-2005), τους Μπρούκλιν Νετς (2005-2006) αλλά και τους Νιου Όρλεανς Χόρνετς (2006-2007).
Το 2007, ο Μαρκ Τζάκσον επέστρεψε στην Ευρώπη και μετεγγράφη στον Ολυμπιακό Πειραιώς, στον οποίο όμως δεν κατάφερε να προσαρμοστεί, με αποτέλεσμα τον Αύγουστο του 2008 να μεταγγραφεί στη ρωσική Ούνικς Καζάν.
Το 2009 επέστρεψε στην Ισπανία, αυτήν τη φορά για λογαριασμό της Ομπραντόιρο.
Μέσα στο 2010 ο Μαρκ Τζάκσον ανακοίνωσε την απόσυρσή του από την ενεργό δράση βάζοντας έτσι τέλος στην πλούσια και πολυετή καριέρα του.
Μοχάμεντ Χαν Κατζάρ
Ο Αγά Χαν Μοχάμεντ Κατζάρ (1742-1797, Περσικά: آغا محمد خان قاجار) ήταν ο ιδρυτής της Δυναστείας των Κατζάρ της Περσικής Αυτοκρατορίας και κυβέρνησε ως απόλυτος μονάρχης στην περίοδο 1789-1797 ως σάχης. Ήταν αρχικά οπλαρχηγός του κλάδου Κουγιουνλού της φυλής Κατζάρ. Το 1789, ο Αγά Μοχάμεντ Χαν ενθρονίστηκε ως βασιλέας της Περσίας, αλλά στέφθηκε επίσημα τον Μάρτιο του 1796. Στις 17 Ιουνίου 1797 δολοφονήθηκε και τον διαδέχθηκε ο ανιψιός του Φαθ Αλί Σαχ Κατζάρ.